**Λιβαδειά 7 /7 /2020**

**ΑΠΟΣΠΑΣΜΑ**

Από το πρακτικό της αριθμ.2020-12ης Τακτικής Συνεδρίασης

του Δημοτικού Συμβουλίου Λεβαδέων

ΚΕΚΛΕΙΣΜΕΝΩΝ ΤΩΝ ΘΥΡΩΝ

Αριθμός απόφασης  **112**

 **ΘΕΜΑ: Ανάκληση της 31/2020 απόφασης Δημοτικού Συμβουλίου «Οργάνωση και Λειτουργία της Κατασκήνωσης του Δήμου Λεβαδέων στη θέση < Παλιομηλιά> Ελικώνα» για το έτος 2020.**

Στη Λιβαδειά σήμερα την 1η Ιουλίου 2020, ημέρα Τετάρτη και ώρα 19:00 μ.μ στην αίθουσα  συνεδριάσεων – «Παλαιό Δημαρχείο» -Πλ. Εθνικής Αντιστάσεως 1 , συνήλθε σε συνεδρίαση το Δημοτικό Συμβούλιο του Δήμου Λεβαδέων **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε ΚΕΚΛΕΙΣΜΕΝΩΝ ΤΩΝ ΘΥΡΩΝ**  κατ ΄ εφαρμογή : **α)** των διατάξεων τουάρθρου 10 παρ. 1 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», **β)** της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19» και **γ)** της παρ.1 της υπ αριθμ. 40/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων»  **δ)** της παρ. 4 της υπ αριθμ. 163/29-5-2020 (ΑΔΑ: Ψ3ΧΝ46ΜΤΛ6-ΑΨ7) εγκυκλίου του Υπουργείου Εσωτερικών « Ενημέρωση αναφορικά με τη διαδικασία λήψης αποφάσεων των συλλογικών οργάνων των Δήμων» όπου α) δια ζώσης σύγκλιση του δημοτικού συμβουλίου, εφαρμογή έχουν οι εκδοθείσες υγειονομικές διατάξεις και ειδικότερα το άρθρο 12 της κοινής υπουργικής απόφασης αριθ. Δ1α/ ΓΠ. οικ. 30612/16-05-2020 (Β’ 1869) και η παρ. 3 του άρθρου14 της κοινής υπουργικής απόφασης αριθ. Δ1α/Γ.Π.οικ. 32009/23-05-2020 (Β’ 1988) , ενώ και οι συνεδριάσεις εξακολουθούν να πραγματοποιούνται κεκλεισμένων των θυρών  και ύστερα από την από  **12150/26-6-2020**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

 Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 28 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος |  1 | Γερονικολού Λαμπρινή  |
|  |  Μητάς Αλέξανδρος | 2 | Μπαρμπέρης Νικόλαος |
|  | Τσεσμετζής Εμμανουήλ(Απών από 8-26 ΘΗΔ Πίνακα) | 3 | Πλιακοστάμος Κων/νος |
|  | Δήμου Ιωάννης  | 4 | Σπυρόπουλος Δημοσθένης |
|  | Αποστόλου Ιωάννης |  |  |
|  | Σάκκος Μάριος  |  |  |
|  | Νταντούμη Ιωάννα  |  |  |
|  | Καράβα Χρυσοβαλάντου Βασιλική (Βάλια)  |  | Αν και κλήθηκαν νόμιμα |
|  | Μερτζάνης Κων/νος  |  |  |
|  |  Γιαννακόπουλος Βρασίδας (Απών στα 22-26 ΘΗΔ του Πίνακα)  |  |  |
|  | Σαγιάννης Μιχαήλ  |  |  |
|  | Πούλου Γιώτα  |  |  |
|  |  Κυπραίος Χρήστος (Απών στα 22-26 ΘΗΔ του Πίνακα)  |  |  |
|  |  Γαλανός Κων/νος (Απών στα 22-26 ΘΗΔ του Πίνακα)  |  |  |
|  | Τόλιας Δημήτριος  |  |  |
|  | Καπλάνης Κων/νος  |   |  |
|  |  Τζουβάρας Νικόλαος  |  |  |
|  | Φορτώσης  Αθανάσιος (Απών στα 22-26 ΘΗΔ του Πίνακα)  |  |  |
|  | Καράλης Χρήστος (Απών στα 22-26 ΘΗΔ του Πίνακα)  |  |  |
|  | Παπαϊωάννου Λουκάς  |  |  |
|  | Κοτσικώνας Επαμεινώνδας (Απών στα 22-26 ΘΗΔ του Πίνακα)  |  |  |
|  | Αρκουμάνης Πέτρος   |  |  |
|  | Μπράλιος Νικόλαος (προσήλθε στο 9ο ΘΗΔ & Αποχώρησε από 21-26 ΘΗΔ) |  |  |
|  | Τσιφής Δημήτριος  |  |  |
|  | Αλεξίου Λουκάς |  |  |
|  | Καραμάνης Δημήτριος(Απών στο 2-6 &22-26 ΘΗΔ του Πίνακα)  |  |  |
|  | Χέβα Αθανασία(Νάνσυ) (Απούσα 22-26 ΘΗΔ του Πίνακα)  |  |  |
|  | Τουμαράς Βασίλειος |  |  |
|  | Κατής Χαράλαμπος  |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

 Εισηγούμενος το 1Ο θέμα της υπ αριθμ.  **12150/26-6-2020** πρόσκλησης (2ο , στον Πίνακα Θεμάτων Συνεδρίασης), ο κ Πρόεδρος έθεσε υπόψη των μελών του Δημοτικού Συμβουλίου το υπ αριθμ 12077/25-6-2020 έγγραφο της Δ/νσης Κοινωνικής Προστασίας –Παιδείας και Δια Βίου Μάθησης του Δήμου σύμφωνα με το οποίο:

*Ο Δήμος Λεβαδέων με την 31/2020 απόφασή του «****Οργάνωση και Λειτουργία της Κατασκήνωσης του Δήμου Λεβαδέων στη θέση « Παλιομηλιά » Ελικώνα για το έτος 2020»*** *μεταξύ των άλλων ενέκρινε την λειτουργία της κατασκήνωσης του Δήμου Λεβαδέων στη θέση Παλιομηλιά » Ελικώνα σε τέσσερις (4) κατασκηνωτικές περιόδους δέκα (10) ημερών (9 διανυκτερεύσεις) ως εξής:*

***1η ΠΕΡΙΟΔΟΣ******από*** *ημέρα Τετάρτη* ***01/07/2020******έως*** *ημέρα Παρασκευή* ***10/07/200***

*(αναχώρηση )*

***2η ΠΕΡΙΟΔΟΣ******από*** *ημέρα Κυριακή*  ***12/07/2020 έως*** *ημέρα Τρίτη* ***21/07/2020***

*(αναχώρηση)*

***3η ΠΕΡΙΟΔΟΣ από*** *ημέρα Πέμπτη*  ***23/07/2020******έως*** *ημέρα Σάββατο* ***01/08/2020***

*(αναχώρηση)*

***4η ΠΕΡΙΟΔΟΣ από*** *ημέρα**Δευτέρα*  ***03/08/2020 έως*** *ημέρα Τετάρτη* ***12/08/2020***

***(****αναχώρηση)*

 *Λαμβάνοντας υπόψη:*

*Α) Την εγκύκλιο του Υπουργείου Εργασίας και Κοινωνικών Υποθέσεων με αρ.πρωτ.Δ11/οι.23973/811/18-6-2020 (ΑΔΑ:6ΑΚΡ46ΜΤΛΚ-ΛΑΥ) « οδηγίες για την λειτουργία κατασκηνώσεων φιλοξενίας , παιδιών ηλικίας 6-16 ετών ,ατόμων με αναπηρίες, ηλικιωμένων ατόμων και μέτρα πρόληψης και αντιμετώπισης της πανδημίας του κορωνοιού COVID -19 που εκδόθηκε την 18/6/2020*

*Β) Την άδεια λειτουργίας της παιδικής κατασκήνωσης του Δήμου Λεβαδέων στη θέση «Παλιομηλιά» Ελικώνα με αριθμ.πρωτ.92205/1134/21-5-2020 (ΑΔΑ ΨΩΚΗ7ΛΗ-Σ59) από την Διεύθυνση Δημόσιας Υγείας και Κοινωνικής Μέριμνας της Π.Ε.*

*Γ) Το γεγονός ότι οι σχετικές διαδικασίες για να λειτουργήσει η κατασκήνωση λόγω του covid-19 ξεκινούν μετά την έκδοση της ανωτέρω εγκυκλίου*

*Εισηγούμαστε*

*Την τροποποίηση της 31/2020 απόφασης του Δημοτικού Συμβουλίου ως προς την έναρξη και τον αριθμό των κατασκηνωτικών περιόδων για το έτος 2020 ως εξής :*

***1η ΠΕΡΙΟΔΟΣ******από*** *ημέρα Κυριακή*  ***12/07/2020 έως*** *ημέρα Τρίτη* ***21/07/2020***

*(αναχώρηση)*

***2η ΠΕΡΙΟΔΟΣ από*** *ημέρα Πέμπτη*  ***23/07/2020******έως*** *ημέρα Σάββατο* ***01/08/2020***

*(αναχώρηση)*

***3η ΠΕΡΙΟΔΟΣ από*** *ημέρα**Δευτέρα*  ***03/08/2020 έως*** *ημέρα Τετάρτη* ***12/08/2020***

***(****αναχώρηση)*

*Κατά τα λοιπά ισχύει ως έχει η 31/2020 απόφαση του Δημοτικού Συμβουλίου Δήμου Λεβαδέων*

Το λόγο ζήτησε ο Δήμαρχος ο οποίος ανέφερε ότι η λειτουργία της κατασκήνωσης είναι μια γενναία απόφαση έτσι ώστε να δοθεί η δυνατότητα σε κάποια παιδιά οι οικογένειες των οποίων έχουν οικονομικά προβλήματα, να απολαύσουν έστω και αυτό το δεκαήμερο διακοπών.Η λειτουργία της κατασκήνωσης θα γίνει σύμφωνα με τα προβλεπόμενα από τις σχετικές υγειονομικές διατάξεις και με σαφώς λιγότερα παιδιά.

Στη συνέχεια ο Πρόεδρος ζήτησε από τα μέλη του Δημοτικού Συμβουλίου να τοποθετηθούν σχετικά.

-Η δημοτική σύμβουλος κ. Γιώτα Πούλου επικεφαλής της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ» εξέφρασε την άποψη ότι η λειτουργία της κατασκήνωσης είναι ένα δύσκολο και επικίνδυνο εγχείρημα . Η πρότερη εμπειρία και η υπό φυσιολογικές συνθήκες λειτουργία της όλα τα προηγούμενα χρόνια μας έχει διδάξει ότι έχει πολλές δυσκολίες στη λειτουργία, πόσο μάλλον τώρα που υπάρχουν απαγορεύσεις σε ομαδικά παιχνίδια , και ειδικές προϋποθέσεις στο θέμα της σίτισης των παιδιών . Είναι επικίνδυνο όχι τόσο για τα παιδιά τυχόν εμφάνιση κρούσματος, αλλά για τις ίδιες τις οικογένειές τους και ειδικότερα για τα μεγαλύτερης ηλικίας άτομα . Πρότεινε την μη λειτουργία της κατασκήνωσης γιατί θα είναι περισσότερο επικίνδυνη από ότι ασφαλής.

 - Λαμβάνοντας το λόγο *ο* δημοτικός σύμβουλος της δημοτικής παράταξης « Λαϊκή Συσπείρωση Λιβαδειάς» κ. Αρκουμάνης Πέτρος δήλωσε ότι η παράταξή του διαφωνεί με τη λειτουργία της κατασκήνωσης καθότι είναι αναπόφευκτος ο συνωστισμός των παιδιών μια και πρόκειται για μικρής ηλικίας άτομα που δεν μπορούν να χειραγωγηθούν από τους ομαδάρχες οι οποίοι είναι και αυτοί παιδιά λίγο μεγαλύτερης ηλικίας. Είναι μεγάλο το ρίσκο και δεν πρέπει να μπούμε στη διαδικασία λειτουργίας της κατασκήνωσης

Ύστερα από τις παραπάνω τοποθετήσεις ο Δήμαρχος δήλωσε ότι συμφωνεί με τη μη λειτουργία για φέτος της κατασκήνωσης λόγω των ειδικών και δύσκολων συνθηκών που επικρατούν στη χώρα εξαιτίας της πανδημίας και με κύριο μέλημα την ανάγκης περιορισμού της διασποράς του κορωνοϊού COVID-19.

 Το Δημοτικό Συμβούλιο μετά διαλογική συζήτηση και αφού έλαβε υπόψη του:

* το υπ αριθμ 11858/24-6-2020 έγγραφο της Δ/νσης Κοινωνικής Προστασίας Παιδείας και Δια Βίου μάθησηςτου Δήμου , που είχε αποσταλεί εντύπως και ηλεκτρονικά στα email όλων των δημοτικών συμβούλων
* Τις διατάξεις της παρ. 1 της υπ αριθμ. 40/31-3-2020 εγκυκλίου του Υπουργείου Εσωτερικών Περιεχομένου (ΦΕΚ 6ΩΠΥ46ΜΤΛ6-50Ψ’): «Ενημέρωση για την εφαρμογή του κανονιστικού πλαισίου αντιμετώπισης του κορωνοϊού COVID-19 , αναφορικά με την οργάνωση και λειτουργία των δήμων».
* Τις διατάξεις της παρ. 1 του άρθρου 10 της από 11-3-2020 Πράξης Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών.
* Τις διατάξεις της παρ. 4 της υπ αριθμ. 163/29-5-2020 (ΑΔΑ: Ψ3ΧΝ46ΜΤΛ6-ΑΨ7) εγκυκλίου του Υπουργείου Εσωτερικών « Ενημέρωση αναφορικά με τη διαδικασία λήψης αποφάσεων των συλλογικών οργάνων των Δήμων» όπου α) δια ζώσης σύγκλιση του δημοτικού συμβουλίου, εφαρμογή έχουν οι εκδοθείσες υγειονομικές διατάξεις και ειδικότερα το άρθρο 12 της κοινής υπουργικής απόφασης αριθ. Δ1α/ ΓΠ. οικ. 30612/16-05-2020 (Β’ 1869) και η παρ. 3 του άρθρου14 της κοινής υπουργικής απόφασης αριθ. Δ1α/Γ.Π.οικ. 32009/23-05-2020 (Β’ 1988) , ενώ και οι συνεδριάσεις εξακολουθούν να πραγματοποιούνται κεκλεισμένων των θυρών
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 και την παρ. 9 του άρθρου 266 του ν. 3852/2010 όπως ισχύει
* Την μεταξύ των μελών του συζήτηση σύμφωνα με τα πρακτικά.
* Την εγκύκλιο του Υπουργείου Εργασίας και Κοινωνικών Υποθέσεων με αρ.πρωτ.Δ11/οι.23973/811/18-6-2020 (ΑΔΑ:6ΑΚΡ46ΜΤΛΚ-ΛΑΥ)

 **ΑΠΟΦΑΣΙΖΕΙ ΟΜΟΦΩΝΑ**

**Ανακαλεί** την υπ αριθμ. 31/2020 Απόφαση του Δημοτικού Συμβουλίου με θέμα « Οργάνωση και Λειτουργία της κατασκήνωσης του Δήμου Λεβαδέων στη θέση “Παλιομηλιά” Ελικώνα για το έτος 2020» , ως μέτρο αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του.

**Η απόφαση πήρε τον αριθμό 112/2020**

 **Ο Πρόεδρος του Δ.Σ.**

 **Μητάς Αλέξανδρος**

|  |  |
| --- | --- |
|  **ΤΑ ΜΕΛΗ**  |  |
|  Καλογρηάς Αθανάσιος |  ΠΙΣΤΟ ΑΠΟΣΠΑΣΜΑ |
| Τσεσμετζής Εμμανουήλ |  Λιβαδειά αυθημερόν  |
| Δήμου Ιωάννης  |  Ο Δήμαρχος Λεβαδέων |
| Αποστόλου Ιωάννης |  |
| Σάκκος Μάριος  |  |
| Νταντούμη Ιωάννα  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| Καράβα Χρυσοβαλάντου Βασιλική (Βάλια)  |   |
| Μερτζάνης Κων/νος  |  |
|  Γιαννακόπουλος Βρασίδας  |   |
| Σαγιάννης Μιχαήλ  |  |
| Πούλου Γιώτα  |  |
|  Κυπραίος Χρήστος  |  |
|  Γαλανός Κων/νος  |  |
| Τόλιας Δημήτριος  |  |
| Καπλάνης Κων/νος  |  |
|  Τζουβάρας Νικόλαος  |  |
| Φορτώσης  Αθανάσιος |  |
| Καράλης Χρήστος  |  |
| Παπαϊωάννου Λουκάς  |  |
| Κοτσικώνας Επαμεινώνδας  |  |
| Αρκουμάνης Πέτρος   |  |
| Τσιφής Δημήτριος  |  |
| Αλεξίου Λουκάς |  |
| Χέβα Αθανασία(Νάνσυ)  |  |
| Τουμαράς Βασίλειος |  |
| Κατής Χαράλαμπος  |  |